— Абранне мітрапаліта Уладзіміра адбывалася таксама ў вельмі няпростай абстаноўцы. Але архіерэі Украінскай Праваслаўнай Царквы зрабілі мудры і годны выбар. Сёння нават тыя, хто спачатку крытыкаваў мітрапаліта Уладзіміра, прызнаюць, што ён ужо ўвайшоў у гісторыю Украіны як выдатны пастыр і патрыёт. Сёння мы маем за плячыма вялікі вопыт і спадчыну, якую пакінуў нам Блажэннейшы. Мы не павінны забываць, што ў гісторыі дзейнічае прамысленне Божае. Гасподзь не абмінае нас Сваёй апекай. Верым, што і сёння, нягледзячы на ўсе складанасці, Гасподзь умудрыць нас зрабіць правільны выбар.